বহরমপুরে বিএলওদের গণইস্তফা, এসআইআর আবহে চাঞ্চল্য

বহরমপুর- এবার বহরমপুরে (Baharampur) বিএলওরা (BLO) গণইস্তফা (Mass resignation) দিলেন। বহরমপুর ব্লকের দৌলতাবাদ এবং গুরুদাসপুর গ্রাম পঞ্চায়েতের মোট ৫০ জন বিএলও গণইস্তফা দিলেন।

বৃহস্পতিবার বিকেলে বহরমপুর ব্লক অফিসে সংশ্লিষ্ট আধিকারিকের সঙ্গে দীর্ঘক্ষণ আলোচনা করেও কোন আশানুরূপ ফল না হওয়ায় বাধ্য হয়ে গনইস্তফা দিয়েছেন ওই বিএলওরা। নিজেদের ক্ষোভ উগরে দিয়ে বিডিও অফিসের সামনে বিক্ষোভ দেখান ওই বিএলওরা। তাদের দাবি, কোন ভোটারকে ছয় এর অধিক পিতা বলে দাবি করছে নির্বাচন কমিশন।

অথচ সেই সমস্ত তথ্য দেওয়া হচ্ছে না বিএলও দের।  ২০০২ সালের বাংলা তালিকা থেকে ইংরেজি অনুবাদ করার সময় যে স্পেলিং মিসটেক রয়েছে ভোটারের সেই দায় বিএলও কেন নেবে!

আরও পড়ুন-  SIR হয়রানি! আদালত চত্বরে ঘুরছেন ৮০ বছরের বৃদ্ধ

হেয়ারিং করতে হলে প্রত্যেকটা বুথে বুথে। ভোটাররা যাতে হয়রানি না হন সে কারণে হেয়ারিং প্রসেস আরও সহজ করতে হবে। প্রতিদিন কর্মস্থলে জনরোষের মুখে পড়ছেন বিএল ওরা। সঠিক নির্দেশিকা এবং ট্রেনিং এর ব্যবস্থা না থাকার কারণে পপার গাইড করতে পারছেন না তারা।

বিষয়টি বহরমপুর ব্লক অফিসে ইআরওকে জানিয়েও কোনও কাজ না হওয়ায় বাধ্য হয়ে তারা গণইস্তফা দিলেন বহরমপুর ব্লকের ওই দুটি গ্রাম পঞ্চায়েতের সমস্ত বিএলও।