৩২ হাজার চাকরি বহাল আবহে আজ মুর্শিদাবাদে সভা মুখ্যমন্ত্রীর

ওয়েবডেস্ক- ২০২৬ এর নির্বাচন (2026 Assemble Election) মাথায় রেখে ফের জেলা সফর শুরু করেছেন মুখ্যমন্ত্রী মমতা বন্দ্যোপাধ্যায় (Cm Mamata Banerjee)। গতকাল মালদহের (Malda) পর আজ বহরমপুরে (Baharampur) তাঁর সভা রয়েছে।  মুর্শিদাবাদ (Murshibad) একটি সংখ্যালঘু অধ্য্যুষিত জেলা।  এসআইআর আবহে মুর্শিদাবাদের সভা থেকে মুখ্যমন্ত্রী  কী বার্তা দেন সেইদিকে তাকিয়ে আছে আমজনতা। গতকালই ৩২ হাজার প্রাথমিক শিক্ষকের চাকরি (Primary Teachers Recruitment Case) বাতিল সংক্রান্ত মামলায় রায় দিয়েছে বিচারপতি তপোব্রত চক্রবর্তী ও বিচারপতি ঋতব্রতকুমারের ডিভিশন বেঞ্চ।

প্রাক্তন বিচারপতি অভিজিৎ গঙ্গোপাধ্যায়ের সিঙ্গেল বেঞ্চের চাকরি বাতিল সংক্রান্ত নির্দেশকে খারিজ করে দিয়েছে কলকাতা হাইকোর্ট। ৩২ হাজার চাকরি বহাল রাখার নির্দেশ কলকাতা হাইকোর্টের (Calcutta High Court)। এই রায়ে উচ্ছ্বসিত মুখ্যমন্ত্রী মমতা বন্দ্যোপাধ্যায়। (Mamata Banerjee)। তিনি জানান, বিচারব্যবস্থাকে সম্মান করি। আমাদের ভাই-বোনেদের চাকরি বহাল রয়েছে। আজ সেই আবহেই মুর্শিদাবাদে সভা করবেন মুখ্যমন্ত্রী।

আরও পড়ুন- এই রায়ে আমি খুব খুশি, ৩২ হাজার চাকরি নিয়ে বিরাট মন্তব্য মুখ্যমন্ত্রীর

এদিকে রাজ্যে চলছে এসআইআর আবহ। সেই আবহে মালদহের গাজোলের সভা থেকে SIR নিয়ে সরব মুখ্যমন্ত্রী মমতা বন্দ্যোপাধ্যায় (Mamata Banerjee)। সভা থেকে সাধারণ মানুষকে আশ্বস্ত করে বলেন, আজকে আমি ভোট চাইতে আসিনি, আপনাদের মনের দুশ্চিন্তার কথা স্মরণ করে পাশে দাঁড়ানোর জন্য এসেছি। ভয় পাবেন না, কাউকে ডিটেনশন ক্যাম্পে যেতে হবে না। সরাসরি স্বরাষ্ট্রমন্ত্রী অমিত শাহের নাম করে তোপ মুখ্যমন্ত্রীর। অমিত শাহের বিরুদ্ধে চক্রান্তের অভিযোগ তোলেন মমতা। তিনি বলেন, ফেব্রুয়ারি মাসে নির্বাচনের ঘোষণা হবে তার তিন মাস আগে চালাকি করে এটা করা হল।

আজ মুর্শিদাবাদের সভা থেকে মুখ্যমন্ত্রী কী কী বিষয়ে ঝাঁঝ তুলবেন সেই এখন দেখার।

দেখুন আরও খবর-