ট্রাম্পের মুখের আদলে ‘অসুর’ দেখতে ভিড় বহরমপুরে

ওয়েবডেস্ক- ভারতের ঘাড়ে শুল্ক (Tariff) চাপিয়ে বেকায়দায় ফেলতে চায় ট্রাম্প প্রশাসন (Donald Trump)। এর ফলে ভারতের সঙ্গে দূরত্ব বেড়েছে আমেরিকার (America)। এই পরিস্থিতিতে পাকিস্তানের সঙ্গে সখ্যতা তৈরি করছে মার্কিন প্রশাসন। পাক প্রধানমন্ত্রী শাহবাজ শরিফ ও পাক সেনা প্রধান আসিম মুনির দুজনকেই গ্রেট লিডার বলে ভূয়সী প্রশংসা করেছেন মার্কিন প্রেসিডেন্ট। তেমনিভাবে রাষ্ট্রপুঞ্জেও শরিফের গলায় ট্রাম্পের জন্য প্রশংসা ঝড়ে পড়েছে। পাক প্রধানমন্ত্রী ডোনাল্ড ট্রাম্পকে যুদ্ধ বিরতির কৃতিত্ব দিয়ে শান্তির দূত বলে প্রশংসা করেছেন তিনি।

কিন্তু এবার ট্রাম্পের এই কর্মকাণ্ড খুব স্বাভাবিকভাবেই দেশবাসীর মধ্যে প্রভাব ফেলেছে। দুর্গাপুজোতেও সেই চিত্রই দেখা গেল। দুর্গাপুজোয় বহুকাল ধরে প্যান্ডেলে থিম পুজোর প্রচলন হয়েছে। বহরমপুরে (Baharampur)  খাগড়া শ্মশান ঘাট দূর্গা পুজোর কমিটিতে ( Khagra Crematorium Ghat Durga Puja Committee) অসুরের মুখের গড়ন অনেকটাই ট্রাম্পের আদলে। দুর্গা নয়, উল্টে অসুর দেখতেই ভিড় জমাচ্ছেন মানুষ। শিল্পী অসীম পালের হাতে তৈরি হয়েছে এই প্রতিমা।

আরও পড়ুন- প্রবীণ মায়েদের হাতেই উমার বোধন শান্তিপুরে বিদ্যাসাগর বিদ্যাপীঠ ক্লাবের পুজোর থিম ‘ইচ্ছে ডানা’

কমিটির উদ্যোক্তারা জানিয়েছেন, প্রধানমন্ত্রী নরেন্দ্র মোদির বন্ধুত্বপূর্ণ আচরণের পরেও মার্কিন প্রেসিডেন্ট ভারতের উপর ৫০ শতাংশ হারে শুল্ক চাপিয়েছে। যার জন্য ভুগতে হচ্ছে ভারতবাসীকে। ডোনাল্ড ট্রাম্প ভারতের সঙ্গে বিশ্বাস ঘাতকতা করেছেন। সেই কারণে ট্রাম্প নীতির এইভাবেই প্রতিবাদ জানিয়েছেন তাঁরা।

এই দুর্গা মণ্ডপটি উদ্বোধন করেন বহরমপুরে মেয়র নারু গোপাল মুখার্জি। সাংস্কৃতিকের পাশাপাশি এই পুজো মণ্ডপ রাজনৈতিক তাৎপর্য বহন করছে। উদ্বোধনের পর থেকেই ট্রাম্প রূপী অসুর দেখতে ভিড় জমিয়েছে মানুষ, সকলের কাছ থেকে ইতিবাচক সারা পেয়েছি।

দেখুন আরও খবর-