অধীর চৌধুরীর বিরুদ্ধে বহরমপুরে ধিক্কার মিছিল

বহরমপুর-  বহরমপুরের প্রাক্তন কংগ্রেস সাংসদ অধীর চৌধুরীর (Adhir Chowdhury) বিরুদ্ধে ধিক্কার মিছিল শুরু করল বহরমপুর (Baharampur) পুরসভার মহিলা কর্মীরা (Female Municipal Worker) । সোমবার বিকেলে ওই ধিক্কার মিছিল গোটা বহরমপুর শহর পরিক্রমা করল।

পুর সভার মহিলা কর্মীদের অভিযোগ, অধীর চৌধুরী কুমন্তব্য করছেন বহরমপুর পৌরসভার চেয়ারম্যান এর বিরুদ্ধে। চেয়ারম্যান নাকি দুই শিক্ষিকাকে কু প্রস্তাব দিয়েছিলেন। অথচ  পুরসভার ওই দুই শিক্ষিকা বহুদিন ধরে তাদের কীর্তিকলাপের জন্য বেতন পাচ্ছেন না। বিষয়টি নিয়ে মামলা পর্যন্ত চলছে। অথচ হঠাৎ করে এখন অধীর চৌধুরী ওই মন্তব্য করছেন। অধীর চৌধুরী নোংরা রাজনীতি শুরু করেছেন।

অধীর চৌধুরী সেই কু মন্তব্যের বিরুদ্ধে প্রতিবাদ জানিয়ে রাস্তায় নেমে পুরসভার মহিলা কর্মীদের বিক্ষোভ মিছিল সে কারণেই।

আরও পড়ুন-  অবাঙালি নেতৃত্বেই রাজ্য বিজেপির নির্বাচনী দায়িত্ব, ক্ষোভ বাড়ছে পুরনো কর্মীদের মধ্যে

উল্লেখ্য, বহরমপুর পুরসভা পরিচালিত দুই শিক্ষিকা কংগ্রেস দলে বেশি সময় দেওয়ার জন্য ঠিকমত স্কুল করেন না বলে অভিযোগ উঠেছিল। এমনকি শিশুদের উপর মানসিক নির্যাতনের অভিযোগ উঠেছিল ওই দুই শিক্ষিকার বিরুদ্ধে।

যার ফলে বহুদিন আগে তাদের শোকজ করেছিল বহরমপুর পৌরসভা। তখন থেকেই ওই দুই শিক্ষিকার বেতন বন্ধ।

অধীর চৌধুরী ওই দুই শিক্ষিকার পাশে দাঁড়িয়ে বারবার  সরব হয়েছেন। এবার ওই দুই শিক্ষিকাকে কু প্রস্তাব দিয়েছিল বহরমপুর পুরসভার চেয়ারম্যান বলে দাবি করে বসলেন অধীর চৌধুরী। অধীর চৌধুরীর সেই মন্তব্যের বিরুদ্ধে সোমবার বিকেলে বহরমপুর শহরে ধিক্কার মিছিলে অংশগ্রহণ করলেন পুরসভার মহিলা কর্মীরা।

দেখুন আরও খবর-